als_Latn dik_Latn tur_Latn
Kosovë, qëndrime kontradiktore për temat e bisedimeve në Bruksel
- 2015 Lexime
- (08:32 , 09/02/2015)
- 0 Komente
Gati pas një viti pauzë do të rinisë dialogu politik në nivel kryeministrash ndërmjet Kosovës dhe Serbisë. Në kohën kur janë tensionuar marrëdhëniet mes koalicionit të shumicës shqiptare në Qeveri dhe Listës Serbe, pas shkarkimit të ish-ministrit për Kthim dhe Komunitete, Aleksandar Jablanoviç, kryeministri i Kosovës, Isa Mustafa dhe homologu i tij serb, Aleksandar Vuçiq, do të vazhdojnë aty ku e lanë pararendësit e tyre, Hashim Thaçi e Ivica Daçiç shkruan sot ‘Koha Ditore’.
Përveçse procesi do të nisë me fytyra të reja nga secila palë dhe me ndërmjetësuesen e re, përfaqësuesen e re speciale të BE-së për Politikë të Jashtme dhe Siguri, Federica Mogherini, zyrtarisht nuk dihet se cila do të jetë agjenda e takimit të parë.
Prishtina dhe Beogradi zyrtar kanë ofruar qëndrime kontradiktore sa u përket temave që do të diskutohen, derisa nga Brukseli kanë thënë se do të bisedohet për procesin e normalizimit të marrëdhënieve ndërmjet dy vendeve.
“Dy kryeministrat do rishikojnë progresin e arritur deri më tani në dialog dhe të vendosin si të shkohet tutje me proces të normalizimit të raporteve”, ka thënë Maja Koçijançiç, zëdhënëse e Mogherinit.
(ar.sh/BalkanWeb)
als_Latn glg_Latn unk als_Latn als_Latn als_Latn als_Latn als_Latn als_Latn